**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 518/2017**

**ΑΔΑ**: 657ΜΩΨΑ-Τ7Β



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2017 Της 9Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Εξουσιοδότηση Δημάρχου για κατάθεση μήνυσης κατά ιδιοκτητών βοοειδών τα οποία έχουν προκαλέσει ζημιές στη Δημοτική Περιουσία στη Φανερωμένη**  **’’**

Στην Άρτα, σήμερα, 09-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38157/05-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Κοτσιαρίνης Μιχαήλ  5. Πανέτας Γεώργιος | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος  3. Ζέρβας Κων/νος  4. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 3 ) έκτακτα θέματα.

Ο κ. Πρόεδρος εισηγούμενος το 10ο τακτικό θέμα: **Εξουσιοδότηση Δημάρχου για κατάθεση μήνυσης κατά ιδιοκτητών βοοειδών τα οποία έχουν προκαλέσει ζημιές στη Δημοτική Περιουσία στη Φανερωμένη** έδωσε το λόγο στην ειδική σύμβουλο του Δημάρχου κ. Σφαλτού η οποία είπε: Μετά τις είκοσι (20) Σεπτεμβρίου όπως μας ενημέρωσε ο Πρόεδρος της Τ. Κ. Φανερωμένης προκλήθηκαν ζημιές από Βοοειδή στην Δημοτική Περιουσία. Κατόπιν αυτού ο κ. Δήμαρχος ζητεί εξουσιοδότηση προκειμένου να καταθέσει μήνυση κατά των ιδιοκτητών των βοοειδών .

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 Ν.3852/2010

**ΑΠΟΦΑΣΙΖΕΙ ΟΜΟΦΩΝΑ**

**Α.** Εξουσιοδοτεί τον Δήμαρχο κ. Τσιρογιάννη Χρήστο να καταθέσει μήνυση κατά των ιδιοκτητών των βοοειδών τα οποία έχουν προκαλέσει ζημιές στη Δημοτική Περιουσία στην Τ.Κ. Φανερωμένης

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 518 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*