**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης523 /2017**

**ΑΔΑ**: 6ΟΙ2ΩΨΑ-1Ι6



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2017 Της 9Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πρακτικού ΙΙ διενέργειας συνοπτικού διαγωνισμού για την προμήθεια: Προμήθεια κάδων και δοχείων απορριμμάτων**  **’’**

Στην Άρτα, σήμερα, 09-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38157/05-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Κοτσιαρίνης Μιχαήλ  5. Πανέτας Γεώργιος | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος  3. Ζέρβας Κων/νος  4. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 3 ) έκτακτα θέματα.

Ο κ. Πρόεδρος εισηγούμενος το **15ο** τακτικό **Έγκριση πρακτικού ΙΙ διενέργειας συνοπτικού διαγωνισμού για την προμήθεια: Προμήθεια κάδων και δοχείων απορριμμάτων** έθεσε υπόψη της Επιτροπής το από 26-9-2017 πρακτικό της Επιτροπής διαγωνισμού το οποίο έχει ως εξής: Στην Άρτα και στην αίθουσα συνεδριάσεων του Δημοτικού Συμβουλίου σήμερα, την 26**η Σεπτεμβρίου 2017**, ημέρα **Τρίτη** και ώρα **10:00**, συνήλθε σε συνεδρίαση η οριζόμενη από την αριθ. 389/2016 Απόφαση της Οικονομικής Επιτροπής του Δήμου Αρταίων (ΑΔΑ:67ΙΤΩΨΑ-ΖΥ6) για τον ορισμό επιτροπής διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) έτους 2017, αποτελούμενη από τους :

1) Σαπρίκη Ελευθέριο (πρόεδρο)

2) Παλιούρα Ζωή (μέλος)

3) Μάκη Βέρα (μέλος)

για να προβεί στην αποσφράγιση και τον έλεγχο των δικαιολογητικών κατακύρωσης της προσωρινής ανάδοχου εταιρείας **ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ - Ανώνυμη Εμπορική – Βιομηχανική Εταιρεία (ΑΕΒΕ) και διακριτικό τίτλο ΠΕΡΙΒΑΛΛΟΝΤΙΚΗ και στην αγγλική γλώσσα HELESI, με νόμιμο εκπρόσωπο τον κ. Αθανάσιο Ανδριανόπουλο.** της ΟΜΑΔΑΣ Α (Πλαστικοί Κάδοι Απορριμμάτων) της 29030/27.07.2017 Διακήρυξης του Δήμου Αρταίων για την Προμήθεια Κάδων & Δοχείων Απορριμμάτων, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή), για το σύνολο των υλικών κάθε ομάδας, συνολικής προϋπολογισθείσας αξίας 29.561,60 €, συμπεριλαμβανομένου του ΦΠΑ.

Η επιτροπή έλαβε υπ’ όψη της:

1. Την 29030/27.07.2017 Διακήρυξη του Δήμου Αρταίων για τη διενέργεια συνοπτικού μειοδοτικού διαγωνισμού με σφραγισμένες προσφορές για την Ομάδα Α΄ (Πλαστικοί Κάδοι Απορριμμάτων) του διαγωνισμού για την Προμήθεια Κάδων & Δοχείων Απορριμμάτων, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή), συνολικής προϋπολογισθείσας αξίας 19,592,00 €, συμπεριλαμβανομένου του ΦΠΑ.
2. Την 463/04.09.2017 Απόφαση της Οικονομικής Επιτροπής με την οποία εγκρίθηκε η **ανάδειξη** της εταιρείας **ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ - Ανώνυμη Εμπορική – Βιομηχανική Εταιρεία (ΑΕΒΕ) και διακριτικό τίτλο ΠΕΡΙΒΑΛΛΟΝΤΙΚΗ και στην αγγλική γλώσσα HELESI, με νόμιμο εκπρόσωπο τον κ. Αθανάσιο Ανδριανόπουλο,** με την αρ. πρωτ. 30286/08.08.2017 Προσφορά, ως προσωρινού μειοδότη για την ομάδα Α (πλαστικοί κάδοι απορριμμάτων) του συνοπτικού διαγωνισμού για την προμήθεια κάδων και δοχείων απορριμμάτων του Δήμου Αρταίων, λόγω μοναδικής χαμηλότερης προσφερόμενης τιμής, ήτοι ύψος ποσού 14.917,20€, συμπεριλαμβανομένου ΦΠΑ.
3. Την με αρ. πρωτ. 33908/06.09.2017 Δήμου Αρταίων έγγραφη πρόσκληση κατάθεσης των απαραίτητων δικαιολογητικών κατακύρωσης προς την ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ - Ανώνυμη Εμπορική – Βιομηχανική Εταιρεία (ΑΕΒΕ) εντός προθεσμίας δέκα (10) ημερών.
4. Τον με αρ. πρωτ. 34904/13.09.2017 σφραγισμένο φάκελο της ως άνω εταιρείας με τα εμπρόθεσμα υποβληθέντα δικαιολογητικά κατακύρωσης.
5. Το Πρακτικό της 18ης Σεπτεμβρίου 2017 της Επιτροπής και την αρ. πρωτ. 35690/19.09.2017 πρόσκληση προς την εταιρεία ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ - Ανώνυμη Εμπορική – Βιομηχανική Εταιρεία (ΑΕΒΕ) για συμπλήρωση και άρσης των ελλείψεων στην υποβολή των δικαιολογητικών κατακύρωσης διαγωνισμού εντός προθεσμίας πέντε (5) ημερών.
6. Τον με αρ. πρωτ. 35843/20.09.2017 σφραγισμένο φάκελο της ως άνω εταιρείας με τα εμπρόθεσμα επιπλέον υποβληθέντα δικαιολογητικά κατακύρωσης του διαγωνισμού.

Η επιτροπή εξέτασε και μονόγραψε τα υποβληθέντα δικαιολογητικά κατακύρωσης της εταιρείας ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ - Ανώνυμη Εμπορική – Βιομηχανική Εταιρεία (ΑΕΒΕ) με τους ως άνω υπό στοιχεία (4) και (6) σφραγισμένους φακέλους δικαιολογητικών και διαπίστωσε ότι πληρείται το κριτήριο ανάθεσης του άρθρου 6 της Διακήρυξης, κατατέθηκαν τα απαραίτητα δικαιολογητικά του άρθρου 15 και δεν συντρέχουν οι λόγοι αποκλεισμού του άρθρου 13 της με αρ. πρωτ. 29030/27.07.2017 Διακήρυξης του Δήμου Αρταίων:

Η Επιτροπή διενέργειας διαγωνισμού και αξιολόγησης αποτελεσμάτων

προμηθειών του Δήμου (πλην Τεχνικής Υπηρεσίας) έτους 2017

λαμβάνοντας υπ’ όψη,

- την 29030/27.07.2017 Διακήρυξη του Δήμου Αρταίων

- τις διατάξεις του ν. 4412/2016

- τα στοιχεία των υποβληθέντων φακέλων της εταιρείας ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ - Ανώνυμη Εμπορική – Βιομηχανική Εταιρεία (ΑΕΒΕ)

**ΓΝΩΜΟΔΟΤΕΙ ΟΜΟΦΩΝΑ**

Υπέρ της **οριστικής κατακύρωσης** **της Ομάδας Α** **(Πλαστικοί Κάδοι Απορριμμάτων)** συνολικής προϋπολογισθείσας αξίας **19.592,00**€, συμπεριλαμβανομένου ΦΠΑ, του συνοπτικού μειοδοτικού διαγωνισμού με σφραγισμένες προσφορές για την Προμήθεια Κάδων & Δοχείων Απορριμμάτων**,** βάσει της 29030/27.07.2017 Διακήρυξης του Δήμου Αρταίων, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή), στην εταιρεία **ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ - Ανώνυμη Εμπορική – Βιομηχανική Εταιρεία (ΑΕΒΕ),** λόγω μοναδικής χαμηλότερης προσφερόμενης τιμής, ήτοι ύψος ποσού **14.917,20€**, συμπεριλαμβανομένου ΦΠΑ.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και τα από 26-09-2017 Πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 26-09-2017 πρακτικό της επιτροπής διαγωνισμού σύμφωνα με το οποίο κατακυρώνεται **η Ομάδα Α** **(Πλαστικοί Κάδοι Απορριμμάτων)** συνολικής προϋπολογισθείσας αξίας **19.592,00**€, συμπεριλαμβανομένου ΦΠΑ, του συνοπτικού μειοδοτικού διαγωνισμού με σφραγισμένες προσφορές για την Προμήθεια Κάδων & Δοχείων Απορριμμάτων**,** βάσει της 29030/27.07.2017 Διακήρυξης του Δήμου Αρταίων, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή), **στην εταιρεία** **ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ-Ανώνυμη Εμπορική–Βιομηχανική Εταιρεία (ΑΕΒΕ),** λόγω μοναδικής χαμηλότερης προσφερόμενης τιμής, ήτοι ύψος ποσού **14.917,20€**, συμπεριλαμβανομένου ΦΠΑ.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 523/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*