**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 519/2017**

**ΑΔΑ**: Ω3Ι7ΩΨΑ-ΖΚΘ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2017 Της 9Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Απαλλαγή υπολόγων προνοιακών επιδομάτων Β΄ διμήνου 2017**  **’’**

Στην Άρτα, σήμερα, 09-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38157/05-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Κοτσιαρίνης Μιχαήλ  5. Πανέτας Γεώργιος | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος  3. Ζέρβας Κων/νος  4. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 3 ) έκτακτα θέματα.

Ο κ. Πρόεδρος εισηγούμενος το 11ο τακτικό **Απαλλαγή υπολόγων προνοιακών επιδομάτων Β΄ διμήνου 2017** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής**:** Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«1. Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

2**.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«1.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

3. Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

**1)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 272.080,46€ σε βάρος Κ.Α. 15-6741.001 του προϋπολογισμού έτους 2017 για πληρωμή προνοιακών επιδομάτων ενίσχυσης ατόμων με βαριά αναπηρία.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Τάγκα Ευανθία.

Για το σκοπό αυτό εκδόθηκε το υπ’ αριθμ. Α114/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 272.080,46€.

**2)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 4.182,00€ σε βάρος Κ.Α. 15-6741.003 του προϋπολογισμού έτους 2017 για πληρωμή προνοιακών επιδομάτων ενίσχυσης ατόμων με εγκεφαλική παράλυση.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Τάγκα Ευανθία.

Για το σκοπό αυτό εκδόθηκε το υπ’ αριθμ. Β710/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 4.182,00€.

**3)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 5.311,75€ σε βάρος Κ.Α. 15-6741.012 του προϋπολογισμού έτους 2017 για πληρωμή προνοιακών επιδομάτων ενίσχυσης απροστάτευτων παιδιών.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Τάγκα Ευανθία.

Για το σκοπό αυτό εκδόθηκε το υπ’ αριθμ. Α115/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 5.311,75€.

**4)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 140.081,60€ σε βάρος Κ.Α. 15-6741.009 του προϋπολογισμού έτους 2017 για πληρωμή προνοιακών επιδομάτων ενίσχυσης τυφλών ατόμων.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Μωραϊτη Σοφία .

Για το σκοπό αυτό εκδόθηκε το υπ’ αριθμ. Α112/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 139.068,04€.

Το ποσό των 1013,56€ που δεν δαπανήθηκε επιστράφηκε στο Ταμείο του Δήμου. Για το σκοπό αυτό εκδόθηκαν τα υπ’ αριθμ. 340/2017 και 351 /2017 Γραμμάτια είσπραξης του Ειδικού Δημοτικού Ταμείου. Στο αρίθμ 351/2017 γραμμάτιο είσπραξης το εισπραχθέν ποσό ανέρχεται στο ποσό των 2.968,32€ αλλά μόνο το ποσό των 724,00€ αφορά το β δίμηνο του 2017.

**5)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 19.548,00€ σε βάρος Κ.Α. 15-6741.010 του προϋπολογισμού έτους 2017 για πληρωμή προνοιακών επιδομάτων ενίσχυσης κωφαλάλων ατόμων.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Μωραϊτη Σοφία .

Για το σκοπό αυτό εκδόθηκε το υπ’ αριθμ. Α113/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 19.548,00 € .

**6)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 1.394,00 € σε βάρος Κ.Α. 15-6741.011 του προϋπολογισμού έτους 2017 για πληρωμή προνοιακών επιδομάτων ενίσχυσης ατόμων με νόσο Χάνσεν.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Μωραϊτη Σοφία .

Για το σκοπό αυτό εκδόθηκε το υπ’ αριθμ. Β708/2017 Χρηματικό ένταλμα Προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 1.394,00 €.

**7)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 199.733,00€ σε βάρος Κ.Α. 15-6741.004 του προϋπολογισμού έτους 2017 για πληρωμή προνοιακών επιδομάτων ενίσχυσης ατόμων με βαριά νοητική υστέρηση.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Παπαϊωάννου Αικατερίνη .

Για το σκοπό αυτό εκδόθηκε το υπ’ αριθμ. Α116/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 199.733,00€.

**8)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 6.168,00€ σε βάρος Κ.Α. 15-6741.007 του προϋπολογισμού έτους 2017 για πληρωμή προνοιακών επιδομάτων ανασφάλιστων παραπληγικών τετραπληγικών.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Παπαϊωάννου Αικατερίνη.

Για το σκοπό αυτό εκδόθηκε το υπ’ αριθμ. Α118/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 6.168,00€ .

**9)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 45.268,60€ σε βάρος Κ.Α. 15-6741.008 του προϋπολογισμού έτους 2017 για πληρωμή προνοιακών επιδομάτων ενίσχυσης παραπληγικών-τετραπληγικών ατόμων δημοσίου.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Παπαϊωάννου Αικατερίνη.

Για το σκοπό αυτό εκδόθηκε το υπ’ αριθμ. Α117/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 45.268,60€.

**10)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 59.135,40€ σε βάρος Κ.Α. 15-6741.002 του προϋπολογισμού έτους 2017 για πληρωμή προνοιακών επιδομάτων ενίσχυσης ατόμων με αιματολογικά νοσήματα.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Μάρκου Άννα .

Για το σκοπό αυτό εκδόθηκε το υπ’ αριθμ. Α119/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 59.135,40 €.

**11)** Με την υπ’ αριθμ. 229/2017 απόφαση της Οικονομικής Επιτροπής διετέθη πίστωση 30.316,00€ σε βάρος Κ.Α. 15-6741.005 του προϋπολογισμού έτους 2017 για πληρωμή προνοιακών επιδομάτων κίνησης παραπληγικών-τετραπληγικών - ακρωτηριασμένων ατόμων.

Με την ίδια απόφαση ορίστηκε υπόλογος για την έκδοση του αντίστοιχου χρηματικού εντάλματος προπληρωμής η υπάλληλος του Δήμου Μάρκου Άννα.

Για το σκοπό αυτό εκδόθηκε το υπ’ αριθμ. Α120/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα η υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 30.316,00€ .

Προκειμένου να γίνει απόδοση του λογαριασμού, οι υπόλογοι υπάλληλοι του Δήμου έχουν υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης.

Για τους παραπάνω λόγους, σας καλώ να ελέγξουμε τα στοιχεία που έχουν υποβληθεί από τις ανωτέρω υπαλλήλους σχετικά με την απόδοση του λογαριασμού και στη συνέχεια να προβούμε στην απαλλαγή τους από υπολόγους της διαχείρισης των αντίστοιχων ποσών, εφόσον εγκριθεί η απόδοση του λογαριασμού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* την υπ’ αριθμ. 229/2017 απόφαση της Οικονομικής Επιτροπής με την οποία διατέθηκαν οι αντίστοιχες πιστώσεις για πληρωμή προνοιακών επιδομάτων Β διμήνου 2017 και ορίστηκαν υπόλογοι των αντίστοιχων ποσών οι ανωτέρω υπάλληλοι
* Τα υπ’ αριθμ Α112, Α113, Α114, Α115, Α116, Α117, Α118, Α119,Α120, Β708 και Β710 και χρηματικά εντάλματα προπληρωμής έτους 2017 που εκδόθηκαν για το σκοπό αυτό.
* τα δικαιολογητικά τα οποία κατέθεσαν εμπρόθεσμα οι υπόλογοι υπάλληλοι για την απόδοση του λογαριασμού

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκαν από τους υπόλογους υπαλλήλους μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή των υπαλλήλων του Δήμου Τάγκα Ευανθία, Μωραϊτη Σοφία, Παπαϊωάννου Αικατερίνη και Μάρκου Άννα από υπόλογους των ποσών τα οποία είχαν διατεθεί για πληρωμή προνοιακών επιδομάτων Β διμήνου 2017.

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα διατάξεις του άρθρου 172 του Ν. 3463/2006, άρθρο 72 Ν. 3852/2010, των άρθρων 32,33,34 και 37 του ΒΔ 17/5-15/6/1959, την αρ. 229/2017 απόφαση της Οικονομικής Επιτροπής και τα δικαιολογητικά που υπέβαλαν οι υπάλληλοι

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από τους υπόλογους υπαλλήλους μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή των υπαλλήλων του Δήμου Τάγκα Ευανθία, Μωραϊτη Σοφία, Παπαϊωάννου Αικατερίνη και Μάρκου Άννα από υπόλογους των ποσών τα οποία είχαν διατεθεί για πληρωμή προνοιακών επιδομάτων Β’ διμήνου 2017.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 519/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*