**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης531 /2017**

**ΑΔΑ**: ΨΨΕΗΩΨΑ-ΤΧΣ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2017 Της 9Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση συμμετοχής υπαλλήλων σε σεμινάριο σχετικά με τη Δημοτική Περιουσία και έγκριση πραγματοποίησης δαπάνης**  **’’**

Στην Άρτα, σήμερα, 09-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38157/05-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Κοτσιαρίνης Μιχαήλ  5. Πανέτας Γεώργιος | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος  3. Ζέρβας Κων/νος  4. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 3 ) έκτακτα θέμα.

Ο κ. Πρόεδρος εισηγούμενος το 23ο τακτικό θέμα: **Έγκριση συμμετοχής υπαλλήλων σε σεμινάριο σχετικά με τη Δημοτική Περιουσία και έγκριση πραγματοποίησης δαπάνης** είπε:Με σκοπό την ενημέρωση και πλήρη κατάρτιση των εμπλεκομένων υπαλλήλων διοργανώνεται διήμερο εκπαιδευτικό σεμινάριο από το πιστοποιημένο από το Υπουργείο Παιδείας, Κέντρο Δια βίου μάθησης με την επωνυμία «Κέντρο Εκπαίδευσης» στα Ιωάννινα 16 και 17 Οκτωβρίου 2017 με θέμα «ΚΛΗΡΟΔΟΤΗΜΑΤΑ: ΘΕΣΜΙΚΟ ΠΛΑΙΣΙΟ-ΔΙΟΙΚΗΤΙΚΑ, ΟΙΚΟΝΟΜΙΚΑ & ΦΟΡΟΛΟΓΙΚΑ ΘΕΜΑΤΑ (η ορθή διαχείριση και οι προσφορότεροι τρόποι αξιοποίησής τους)».Σκοπός του σεμιναρίου είναι να καλύψει ανάγκες υπαλλήλων των Δήμων που ασχολούνται με τη διαχείριση της δημοτικής περιουσίας. Η ευρεία θεματολογία του σεμιναρίου σχετικά με την επισκόπηση του ισχύοντος θεσμικού πλαισίου, την ορθή διαχείριση, τη φορολογική και οικονομική διαχείριση των κληροδοτημάτων κλπ συναφή ζητήματα, θα ωφελήσει την υπηρεσία μας προς την κατεύθυνση ορθής διαχείρισης των κληροδοτημάτων του Δήμου. Το κόστος του σεμιναρίου σύμφωνα με το επισυναπτόμενο έγγραφο που υποβλήθηκε από την παραπάνω εταιρεία ανέρχεται σε 150,00€ το άτομο (μαζί με το Φ.Π.Α.).

Προτείνονται οι παρακάτω υπάλληλοι για την παρακολούθηση του σεμιναρίου:

1. Παππάς Χρήστος του Κωνσταντίνου, κλάδου ΤΕ Διοικητικού
2. Καψάλη Κλεονίκη του Σωτηρίου, κλάδου ΤΕ Διοικητικού-Λογιστικού

Ύστερα από τα παραπάνω παρακαλούμε για τη λήψη απόφασης για:

1. Την έγκριση συμμετοχής του Δήμου στο σεμινάριο από το πιστοποιημένο από το Υπουργείο Παιδείας, Κέντρο Δια βίου μάθησης με την επωνυμία «Κέντρο Εκπαίδευσης» στα Ιωάννινα 16 και 17 Οκτωβρίου 2017 με θέμα «ΚΛΗΡΟΔΟΤΗΜΑΤΑ: ΘΕΣΜΙΚΟ ΠΛΑΙΣΙΟ-ΔΙΟΙΚΗΤΙΚΑ, ΟΙΚΟΝΟΜΙΚΑ & ΦΟΡΟΛΟΓΙΚΑ ΘΕΜΑΤΑ (η ορθή διαχείριση και οι προσφορότεροι τρόποι αξιοποίησής τους)», με δύο υπαλλήλους.

2. Τον ορισμό των παραπάνω υπαλλήλων για την παρακολούθηση του σεμιναρίου στις 16 και 17 Οκτωβρίου 2017.

3. Την έγκριση της δαπάνης συμμετοχής στο σεμινάριο και της δαπάνης μετακίνησης και εκτός έδρας αποζημίωσης όπως ορίζουν οι σχετικές διατάξεις.

4. Την έγκριση πραγματοποίησης δαπάνης με τίτλο: Δαπάνες επιμόρφωσης προσωπικού και συμμετοχής σε συνέδρια & σεμινάρια, προϋπολογισμού 300,00€ για την συμμετοχή των υπαλλήλων του Δήμου, Παππά Χρήστου και Κλεονίκης Καψάλη στις 16 και 17 Οκτωβρίου 2017 στα Ιωάννινα.

5. Τη διάθεση της απαιτούμενης πίστωσης σε βάρος του ΚΑ 00-6073 «Δαπάνες επιμόρφωσης προσωπικού και συμμετοχής σε συνέδρια & σεμινάρια», ήτοι 300,00€.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά .

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την εισήγηση του Προέδρου

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει τη συμμετοχή του Δήμου στο σεμινάριο από το πιστοποιημένο από το Υπουργείο Παιδείας, Κέντρο Δια βίου μάθησης με την επωνυμία «Κέντρο Εκπαίδευσης» στα Ιωάννινα 16 και 17 Οκτωβρίου 2017 με θέμα «ΚΛΗΡΟΔΟΤΗΜΑΤΑ: ΘΕΣΜΙΚΟ ΠΛΑΙΣΙΟ-ΔΙΟΙΚΗΤΙΚΑ, ΟΙΚΟΝΟΜΙΚΑ & ΦΟΡΟΛΟΓΙΚΑ ΘΕΜΑΤΑ (η ορθή διαχείριση και οι προσφορότεροι τρόποι αξιοποίησής τους)», με δύο υπαλλήλους.

**Β.** Εγκρίνει την συμμετοχή των υπαλλήλων Παππάς Χρήστος του Κωνσταντίνου, κλάδου ΤΕ Διοικητικού και Καψάλη Κλεονίκης του Σωτηρίου, κλάδου ΤΕ Διοικητικού -Λογιστικού στο σεμινάριο.

Γ. Εγκρίνει την πραγματοποίηση της δαπάνης με τίτλο: Δαπάνες επιμόρφωσης προσωπικού και συμμετοχής σε συνέδρια & σεμινάρια, ΚΑ 00-6073 προϋπολογισμού 300,00€ για την συμμετοχή των υπαλλήλων του Δήμου, στις 16 και 17 Οκτωβρίου 2017 στα Ιωάννινα στο σεμινάριο με θέμα: «ΚΛΗΡΟΔΟΤΗΜΑΤΑ:ΘΕΣΜΙΚΟ ΠΛΑΙΣΙΟ-ΔΙΟΙΚΗΤΙΚΑ, ΟΙΚΟΝΟΜΙΚΑ & ΦΟΡΟΛΟΓΙΚΑ ΘΕΜΑΤΑ (η ορθή διαχείριση και οι προσφορότεροι τρόποι αξιοποίησής τους)»

**Γ.** Εγκρίνει τη δαπάνη συμμετοχή στο σεμινάριο και τη δαπάνη μετακίνησης και εκτός έδρας αποζημίωσης όπως ορίζουν οι σχετικές διατάξεις.

**Δ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 531/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γ. Ντεκουμές*