**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 521/2017**

**ΑΔΑ**: 72ΜΒΩΨΑ-Π23



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2017 Της 9Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πραγματοποίησης δαπάνης με τίτλο: Προμήθεια συσκευής σίτισης αδέσποτων ζώων συντροφιάς**  **’’**

Στην Άρτα, σήμερα, 09-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38157/05-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Κοτσιαρίνης Μιχαήλ  5. Πανέτας Γεώργιος | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος  3. Ζέρβας Κων/νος  4. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 3 ) έκτακτα θέμα.

Ο Πρόεδρος εισηγούμενος το 13ο τακτικό θέμα: **Έγκριση πραγματοποίησης δαπάνης με τίτλο: Προμήθεια συσκευής σίτισης αδέσποτων ζώων συντροφιάς** έθεσε υπόψη την εισήγηση της υπηρεσίας η οποία αναφέρει τα εξής: Ο Δήμος μας, στα πλαίσια των υποχρεώσεων του, βάσει του άρθρου 46, του Ν. 4235/2014, εφαρμόζει πρόγραμμα διαχείρισης αδέσποτων ζώων συντροφιάς, στο οποίο, μεταξύ των άλλων, περιλαμβάνονται και οι επανεντάξεις των ζώων στο φυσικό τους περιβάλλον. Δεδομένου ότι, με τις επανεντάξεις , πρέπει να διασφαλίζεται η ικανή σίτιση των ζώων, ο Δήμος φροντίζει για την τοποθέτηση σταθμών σίτισης και παροχής νερού σε κοινόχρηστους χώρους.

Η συγκεκριμένη συσκευή αποτελεί έναν τέτοιο σταθμό σίτισης και παροχής νερού για τα αδέσποτα ζώα συντροφιάς, μέσω της ανακύκλωσης πλαστικών, μεταλλικών και γυάλινων συσκευασιών. Για τον λόγο αυτό, θα τοποθετηθεί σε κοινόχρηστο χώρο της πόλης, όπου υπάρχει εύκολη πρόσβαση για τους πολίτες οι οποίοι τοποθετώντας μπουκάλια και κουτάκια, ανακυκλώνουν και ταυτόχρονα ενεργοποιούν το σύστημα παροχής ζωοτροφής και νερού για τα αδέσποτα ζώα.

Για τους παραπάνω λόγους, έχει εγγραφεί στον οικονομικό προϋπολογισμό έτους 2017, η πίστωση Κ.Α. 70-7133.001 «Προμήθεια συσκευής σίτισης αδέσποτων ζώων συντροφιάς», ποσού 4.960,00€.

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθμ. πρωτ. 6436/18-1-2017 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2017, του Δήμου Αρταίων, Π.Ε. Άρτας.
3. Την εγγεγραμμένη πίστωση με Κ.Α. 70-7133.001 «Προμήθεια συσκευής σίτισης αδέσποτων ζώων συντροφιάς», ποσού 4.960,00€.
4. Την αριθμ. 10/2017 τεχνική έκθεση της Δ/νσης Τοπικής Οικονομικής Ανάπτυξης-Γεωργίας-Κτηνοτροφίας & Αλιείας.
5. Το με αριθμ. πρωτ. 36984/27-9-2017 (17REQ002007611) πρωτογενές αίτημα της υπηρεσίας μας.
6. Το ότι η δαπάνη θα ολοκληρωθεί εντός του οικονομικού έτους 2017.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση και έγκριση της ανάληψης υποχρέωσης της δαπάνης με τίτλο : **Κ.Α-70.7133.001 : «Προμήθεια συσκευής σίτισης αδέσποτων ζώων συντροφιάς», ποσού 4.960,00€ (με το ΦΠΑ 24%) για το έτος 2017.**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης με τίτλο: **Κ.Α-70.7133.001 : «Προμήθεια συσκευής σίτισης αδέσποτων ζώων συντροφιάς», ποσού 4.960,00€ (με το ΦΠΑ 24%) για το έτος 2017.**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 521 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*