**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 507/2017**

**ΑΔΑ**: 7Τ1ΘΩΨΑ-ΖΘΖ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2017 Της 9Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Ματαίωση διακήρυξης δημοπρασίας για την προμήθεια οχημάτων (επιβατικά) Δήμου Αρταίων**  **’’**

Στην Άρτα, σήμερα, 09-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38157/05-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Κοτσιαρίνης Μιχαήλ  5. Πανέτας Γεώργιος | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος  3. Ζέρβας Κων/νος  4. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 3 ) έκτακτα θέματα.

Ο Πρόεδρος εισηγούμενος το 2ο έκτακτο θέμα: **Ματαίωση διακήρυξης δημοπρασίας για την προμήθεια οχημάτων (επιβατικά) Δήμου Αρταίων** Έδωσε το λόγο στον Γενικό γραμματέα κ. Ηλία Σερβετά ο οποίος είπε: Προτείνεται η ματαίωση της διαδικασίας για την προμήθεια των επιβατικών οχημάτων για τους παρακάτω λόγους:

α. Η διαγωνιστική διαδικασία με τους όρους που είχαν εγκριθεί με την αρ.260/2017 Α.Ο.Ε. απέβη άγονη δύο φορές.( Την πρώτη φορά δεν υπήρξε προσφορά και τη δεύτερη φορά η μοναδική προσφορά απορρίφθηκε) .

β. Επιτακτικοί λόγοι δημοσίου συμφέροντος που συσχετίζονται με την ομαλή λειτουργία της Τεχνικής Υπηρεσίας και της Υπηρεσίας Καθαριότητας επιβάλλουν να μην υπάρξει άλλη καθυστέρηση στη διαδικασία προμήθειας των οχημάτων, που ξεκίνησε προ (2) ετών. Τα οχήματα δεν επαρκούν για τις αυτοψίες της Τεχνικής Υπηρεσίας στα προβληματικά σημεία του οδικού δικτύου και των αποστραγγιστικών αυλάκων, ώστε να αντιμετωπίζονται άμεσα προβλήματα ασφάλειας και προστασίας του περιβάλλοντος. Επίσης δεν επαρκούν τα οχήματα της καθ-τας για τον διαμοιρασμό των συνεργείων στους τομείς εργασίας ιδιαίτερα με την επικείμενη προσθήκη υπαλλήλων κοινωφελούς εργασίας προκειμένου να μην υπάρχουν προβλήματα που συσχετίζονται με τη δημόσια υγεία.

Κατόπιν των ανωτέρω ζητάμε την μερική ακύρωση της αρ. 426/2017 Α.Ο.Ε. όσον αφορά **το τμήμα 1: «Προμήθεια οχημάτων Δήμου Αρταίων (επιβατικά και ελαφρύ ημιφορτηγό)** και την τροποποίηση των όρων των τεχνικών προδιαγραφών, προκειμένου να υπάρξει ενδιαφέρον για την προμήθεια των οχημάτων.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010, τις αρ. 260/2017 και 426/2017 Α.Ο.Ε.

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την ματαίωση του διαγωνισμού όσον αφορά το **τμήμα 1: «Προμήθεια οχημάτων Δήμου Αρταίων (επιβατικά και ελαφρύ ημιφορτηγό)** ακυρώνοντας μερικώς την αρ. 426/2017 απόφασή της**.**

**Β.** Εγκρίνει τηντροποποίηση των όρων και των τεχνικών προδιαγραφών για την ανωτέρω προμήθεια, προκειμένου να υπάρξει ενδιαφέρον για την προμήθεια των οχημάτων.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 507/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*