**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 516/2017**

**ΑΔΑ**: 6Θ3ΝΩΨΑ-ΣΒΣ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2017 Της 9Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση ή μη γνωμοδότησης για εξωδικαστικό συμβιβασμό με τους φερόμενης ιδιοκτησίας κ.κ. Αθανασίου Αικατερίνης και Αθανασίου Χρήστου, Ι.Χ.Ε. λόγω σύγκρουσης με ανεπιτήρητα Βοοειδή**  **’’**

Στην Άρτα, σήμερα, 09-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38157/05-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Κοτσιαρίνης Μιχαήλ  5. Πανέτας Γεώργιος | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος  3. Ζέρβας Κων/νος  4. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 3 ) έκτακτα θέματα.

Ο κ. Πρόεδρος εισηγούμενος το 8ο τακτικό Θέμα: **Έγκριση ή μη γνωμοδότησης για εξωδικαστικό συμβιβασμό με τους φερόμενης ιδιοκτησίας κ.κ. Αθανασίου Αικατερίνης και Αθανασίου Χρήστου, Ι.Χ.Ε. λόγω σύγκρουσης με ανεπιτήρητα Βοοειδή** έθεσε υπόψη της Οικονομικής Επιτροπής του Δήμου Αρταίων την γνωμοδότηση της Ειδικής Συμβούλου του Δημάρχου κ. Σφαλτού Χαρίκλειας σχετικά με την αποζημίωση οχήματος των κ.κ. Αθανασίου χρήστου και Αθανασίου Αικατερίνης λόγω σύγκρουσης με τρία(3) ανεπιτήρητα βοοειδή επί της Ε.Ο. Άρτας -Κορωνησίας , σύμφωνα με την οποία κρίνεται συμφέρουσα και σκόπιμη η επίτευξη εξώδικου συμβιβασμού με τους αιτούντες, με τον οποίο (συμβιβασμό) ο Δήμος θα αποζημιώσει τους αιτούντες, καταβάλλοντάς τους το ποσό που δαπάνησαν για την αποκατάσταση του οχήματός τους , ήτοι 1.903,36€ (με ΦΠΑ) αποφεύγοντας περαιτέρω δικαστικές δαπάνες.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την γνωμοδότηση της ειδικής συμβούλου του Δημάρχου κ. Σφαλτού Χαρίκλειας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει την γνωμοδότησητης δικηγόρου ειδικής συμβούλου του Δημάρχου κ. Σφαλτού Χαρίκλειας για εξώδικο συμβιβασμό μεταξύ Δήμου και των αιτούντων κ.κ. Αθανασίου Αικατερίνης και Αθανασίου Χρήστου

**Β.** Εγκρίνει το συμβιβαστικό διακανονισμό μεταξύ του Δήμου και των κ.κ. **Αθανασίου Αικατερίνης και Αθανασίου Χρήστου** με την καταβολή σ΄αυτούς ποσού **1.903,36€ με Φ.Π.Α.** για υλικές ζημιές που υπέστη το όχημα τους με αρ. κυκλοφορίας **ΙΝΝ 4765** Ι.Χ μετά από σύγκρουση με τρία (3) ανεπιτήρητα βοοειδές στην Ε.Ο. Άρτας Κορωνησίας στις 18-8-2017, με την προϋπόθεση χορήγησης εξοφλητικής απόδειξης της συνολικής απαίτησης τους μετά την καταβολή του ανωτέρω ποσού και αφού παραιτηθούν από κάθε δικαίωμα από την ανωτέρω αιτία σύμφωνα με τα άρθρα 416, 423 και 424 Α.Κ, θεωρώντας τον εαυτό τους πλήρως εξοφλημένο και ικανοποιημένο.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 516 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*