**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 508/2017**

**ΑΔΑ**: 6ΧΨΞΩΨΑ-Χ6Θ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2017 Της 9Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Κατάρτιση κατάστασης απόρων δημοτών που χρήζουν βοήθειας εκτάκτου επιδόματος ένδειας από ταμείο Κοινωνικής Αλληλεγγύης του Δήμου**  **’’**

Στην Άρτα, σήμερα, 09-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38157/05-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Κοτσιαρίνης Μιχαήλ  5. Πανέτας Γεώργιος | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος  3. Ζέρβας Κων/νος  4. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 3 ) έκτακτα θέμα.

Ο κ. Πρόεδρος εισηγούμενος το 3ο έκτακτο Θέμα: **Κατάρτιση κατάστασης απόρων δημοτών που χρήζουν βοήθειας εκτάκτου επιδόματος ένδειας από ταμείο Κοινωνικής Αλληλεγγύης Δήμου.** είπε: Σύμφωνα με το άρθρο 202 παρ.2 του Ν.3463/06, το Δημοτικό Συμβούλιο μπορεί με απόφασή του να χορηγεί σε εξαιρετικές περιπτώσεις καθώς και για την αντιμετώπιση έκτακτης και σοβαρής ανάγκης στους οικονομικά αδύνατους κατοίκους και πολύτεκνους είδη διαβιώσεως ή περιθάλψεως, κυρίως ιατροφαρμακευτικής και νοσοκομειακής. Με τους ίδιους όρους επιτρέπεται να χορηγούνται χρηματικά βοηθήματα.

Με τις διατάξεις της παρ 2 του άρθρου 37 του Ν. 3801/09, προβλέπεται ότι είναι δυνατόν να γίνει δαπάνη που δεν προβλέπεται μεν από Νόμο αλλά είναι λειτουργική για τον οικείο ΟΤΑ και η οποία προάγει τα κοινωνικά, πολιτιστικά, πνευματικά και οικονομικά συμφέροντα των δημοτών , εφόσον ανταποκρίνεται στο ανάλογο ή προσήκον μέτρο χωρίς να υπερβαίνει τα εύλογα όρια που διαγράφονται με την τήρηση της αρχής της οικονομικότητας, εν όψει των συνθηκών πραγματοποίησής της.

Λειτουργικές δαπάνες κατά την έννοια της προηγούμενης περίπτωσης είναι ιδίως:

αα) Η περιοδική ενίσχυση άπορων δημοτών με είδη ένδυσης, παροχή φαρμάκων και διατακτικών προμήθειας αναγκαίων για τη διατροφή τους ειδών κατά τις εορτές Χριστουγέννων, νέου έτους και Πάσχα.

ββ) Η προσωρινή στέγαση άπορων δημοτών και η προσωρινή λειτουργία ημερήσιων συσσιτίων για άπορους δημότες.

Άποροι δημότες για την λήψη των ως άνω παροχών είναι εκείνοι που περιλαμβάνονται σε κατάσταση την οποία συντάσσει η Οικονομική Επιτροπή, του οικείου ΟΤΑ πρώτου βαθμού, η οποία μπορεί να λαμβάνει πληροφορίες για τους άπορους δημότες από τους εφημέριους των Ιερών Ναών του οικείου ΟΤΑ.

Στον Δήμο μας με την αριθ. 43/2015 Απόφαση του Δημοτικού Συμβουλίου συστήθηκε Ταμείο Κοινωνικής Αλληλεγγύης το οποίο έχει σαν σκοπό την υποστήριξη και παροχή συνδρομής με έκτακτα  οικονομικά βοηθήματα σε άτομα που ανήκουν σε ευπαθείς κοινωνικές ομάδες (π.χ. ΑΜΕΑ, μονογονεϊκές οικογένειες, κακοποιημένες γυναίκες και παιδιά κ.λπ., αλλά και γενικότερα άτομα που αδυνατούν να καλύψουν κατά τις περιστάσεις και για έκτακτους λόγους τις στοιχειώδεις ανάγκες τους, όπως π.χ. αγορά τροφίμων πρώτης ανάγκης, περιπτώσεις σοβαρών ασθενειών, ενίσχυση κακοποιημένων γυναικών και παιδιών κ.λπ.). Επιπλέον, το Ταμείο Κοινωνικής Αλληλεγγύης θα χρηματοδοτεί εξοπλισμό και υπηρεσίες, με σκοπό την κοινωνική προστασία και αλληλεγγύη, σε περιπτώσεις επέλευσης εκτάκτων γεγονότων.

Σύμφωνα με την [**παρ.3 του άρθρου 18 του N. 3870/2010**](http://www.dimosnet.gr/index.php?MDL=pages&Branch=N_N0000000002_N0000000020_N0000000037_N0000005792_N0000008182_S0000053208) στην[**περίπτωση β' της παραγράφου 2 του άρθρου 37 του ν. 3801/2009 (ΦΕΚ 163 Α')**](http://www.dimosnet.gr/index.php?MODULE=bce/application/pages&Branch=N_N0000000002_N0000000020_N0000000037_N0000004272_N0000005587_S0000039999), όπου αναφέρονται «άποροι δημότες» νοούνται «άποροι κάτοικοι»."

Με το αριθ. 1/15-5-2017 πρακτικό της η αρμόδια επιτροπή του Ταμείου Κοινωνικής Αλληλεγγύης αποφάσισε την χορήγηση επιδόματος ένδειας στους κάτωθι:

1. Ρ.Β. ποσού 300,00 €
2. Β.Ε ποσού 500,00 €
3. Τ.Λ ποσού 500,00 €

Στον προϋπολογισμό του Δήμου έτους 2017 και στον ΚΑ 00-6734 με τίτλο ‘**Καταβολή του επιδόματος ένδειας στους δικαιούχους**’ υπάρχει υπόλοιπο πίστωσης που ανέρχεται στο ποσό των 14.066,72 €.

Εισηγούμαστε την σύνταξη κατάστασης απόρων δημοτών σύμφωνα με τα στοιχεία που έχουμε από το αριθ. 1/15-5-2017 πρακτικό της επιτροπής του Ταμείου Κοινωνικής Αλληλεγγύης και το οποίο θα αποτελεί αναπόσπαστο τμήμα της απόφασης Οικονομικής Επιτροπής.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη, το αρθ. 72 παρ 1δ του Ν. 3852/10, Ν. 3870/10, Ν. 3801/09 , την εισήγηση του Προέδρου της και το αρ. 1/15-5-2017Πρακτικό της Επιτροπής του Ταμείου Κοινωνικής Αλληλεγγύης

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την σύνταξη κατάστασης απόρων δημοτών για την χορήγηση επιδόματος ένδειας από το ταμείο κοινωνικής αλληλεγγύης ως κάτωθι:

1. Ρ.Β. ποσού 300,00 €
2. Β.Ε. ποσού 500,00 €
3. Τ.Λ. ποσού 500,00 €

**Β.** Παραπέμπει το θέμα στο Δημοτικό Συμβούλιο για τις δικές του ενέργειες.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 508 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*